Source: https://www.uradni-list.si/glasilo-uradni-list-rs/vsebina/2020007800029/i-r-312019-os-125420
Timestamp: 2020-07-05 10:02:38+00:00
Document Index: 3022731

Matched Legal Cases: ['sodišče ', 'Sodišče ', 'sodišče ', 'sodišče ', 'sodišče ', 'sodišče ']

I R 31/2019 Os-1254/20, Stran 1144
Okrožno sodišče v Celju je dne 2. 12. 2019 v zadevi pod opr. št. I R 31/2019, sklenilo:
Predlagateljica je dne 1. 2. 2019 zoper nasprotnega udeleženca vložila predlog zaradi priznanja tuje sodne odločbe. Sodišče je dne 13. 2. 2019 izdalo sklep, s katerim je predlogu predlagateljice ugodilo.
Navedeni sklep je sodišče poskušalo vročiti nasprotnemu udeležencu tako na naslov v Republiki Makedoniji, od koder se je poštna pošiljka vrnila z oznako, da se nasprotni udeleženec nahaja v Republiki Srbiji. Nadalje pa je sodišče poskušalo pisanje nasprotnemu udeležencu vročiti na naslov v Republiki Srbiji, od koder se je sodna pošiljka ravno tako vrnila z oznako, da se je naslovnik odselil.
Zaradi navedenega je sodišče nasprotnemu udeležencu na podlagi predloga predlagateljice v skladu s 4. točko drugega odstavka 82. člena ZPP v zvezi z 42. členom ZNP-1 postavilo začasno zastopnico.
Za začasno zastopnico nasprotnemu udeležencu je sodišče v skladu s 4. točko 82. člena ZPP v zvezi z 42. členom ZNP-1 imenovalo Stanko Hribar, odvetnico v Celju.